Osnovna škola „Slava Raškaj“ Ozalj

47280 Ozalj, Podgraj 10 a

OIB: 07908666013

KLASA: 003-06/21-01/3

URBROJ: 2133-35-21-2

**ZAPISNIK S KONSTITUIRAJUĆE SJEDNICE ŠKOLSKOG ODBORA U ŠK. GOD. 2020./2021.** održane dana 21.4.2021. godine u prostorijama MŠ Ozalj s početkom u 8.30 sati.

Sjednici su prisutni: Biserka Vranić – član, Stjepan Zoretić – član, Ivica Glöckner – član, Katarina Guštin – član, Dubravka Sučec – član, Sandra Prebeg – član, Andreja Plavetić – član i zapisničar, Blaženka Pavlović Mlačak – školska knjižničarka (prisutna tijekom 6. točke dnevnog reda), Gordana Basar – ravnateljica škole.

Ravnateljica škole, Gordana Basar, pozdravlja prisutne, otvara sjednicu i predlaže sljedeći dnevni red:

1. Izvješće predsjedavatelja o imenovanim članovima – izvjestitelj ravnateljica škole
2. Verificiranje mandata imenovanih članova
3. Izbor predsjednika i zamjenika predsjednika Školskog odbora
4. Upoznavanje s djelokrugom rada Školskog odbora – izvjestitelj tajnica škole
5. Izmjena Godišnjeg plana i programa rada OŠ „Slava Raškaj“, Ozalj – izvjestitelj ravnateljica škole
6. Davanje suglasnosti za redovni godišnji otpis knjižnične građe. – izvjestitelj stručni suradnik knjižničar
7. Različito.

Dnevni red je usvojen jednoglasno.

Ad.1.

Na sjednici Učiteljskog vijeća, održanoj 25.3.2021. godine, predstavnici učitelja izabrani u Školski odbor su Dubravka Sučec i Sandra Prebeg. Na sjednici Vijeća roditelja, održanoj dana 24.03.2021. godine, predstavnik roditelja u Školski odbor imenovana je Biserka Vranić. Iz reda radnika imenovana je Andreja Plavetić, sukladno Pravilniku o izboru radnika u radničko vijeće na sjednici održanoj 25.03.2021. godine.

Ad.2.

Članovi daju svoje osobne iskaznice na uvid radi provjere identiteta. Tajnica kopira osobne iskaznice novoizabranih članova Školskog odbora.

Ravnateljica izvještava članove da mandat teče od dana konstituiranja Školskog odbora te traje 4 godine.

Ad.3.

Ravnateljica navodi odredbe Statuta vezane uz izbor predsjednika i zamjenika predsjednika Školskog odbora. Za predsjednika i zamjenika predsjednika Školskog odbora može biti izabran svaki član Školskog odbora prema osobnoj ili prihvaćenoj kandidaturi na četiri godine, no naglašava kako bi bilo dobro da se izabere jedan član iz škole i jedan vanjski član.

Andreja Plavetić predlaže Dubravku Sučec za predsjednika Školskog odbora. Gospođa Sučec prihvaća kandidaturu. Drugih prijedloga nije bilo, te se pristupa javnom glasanju. Školski odbor je jednoglasno izabrao Dubravku Sučec za predsjednicu Školskog odbora.

Gospodin Zoretić predlaže Katarinu Guštin za zamjenicu predsjednice Školskog odbora. Drugih prijedloga nije bilo, te se pristupa javnom glasanju. Školski odbor je jednoglasno izabrao Katarinu Guštin za zamjenicu predsjednice Školskog odbora.

Ravnateljica Škole predaje vođenje sjednice predsjednici Školskog odbora Dubravki Sučec.

Ad.4.

Tajnica Škole navodi odredbe Statuta vezane uz ovlasti Školskog odbora (čl. 23.).

Školski odbor upravlja školom te kao najvažnije dužnosti navodi se donošenje općih akata škole, donošenje godišnjeg plana i programa rada i kurikuluma, financijskog plana, plana nabave, samostalno bira, a imenuje ravnatelja uz prethodnu suglasnost ministra obrazovanja, daje ravnatelju prethodnu suglasnost u svezi sa zasnivanjem i prestankom radnog odnosa u Školi.

Ad.5.

Na temelju članka 118. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14. 07/17, 68/18, 98/19, 64/20) i članka 23. Statuta OŠ „Slava Raškaj“, Ozalj, Školski odbor OŠ „Slava Raškaj“, Ozalj na konstituirajućoj sjednici održanoj 21. travnja 2021. godine jednoglasno je donio Odluku o izmjenama i dopunama godišnjeg plana i programa rada škole u šk. god. 2020./2021.

Ad.6.

Sjednici se priključuje školska knjižničarka, Blaženka Pavlović Mlačak.

Informira članove Školskog odbora o provođenju redovnog godišnjeg otpisa knjižnične građe te im daje na uvid popise zastarjele, dotrajale i uništene građe koju povjerenstvo za otpis fonda školske knjižnice predlože da se otpiše.

Blaženka Pavlović Mlačak izvještava članove da je predloženo da se otpiše ukupno 49 svezaka, a u 2020. godine je nabavljeno ukupno 130 svezaka nove građe.

Ad.7.

Ravnateljica škole izvješćuje Školski odbor o završenim radovima fasade i drenaže u PŠ Vivodina. Izvješćuje Školski odbor o pokretanju postupka javne nabave za jesen za školsku sportsku dvoranu i dogradnju škole učionicama. Financiranje iz Ministarstva znanosti i obrazovanja preko Fonda za oporavak i osnivača.

Nitko od nazočnih se ne javlja za riječ.

Sjednica je zaključena u 19:00 sati.